61972J0074
ΑΠΟΦΑΣΗ ΤΟΥ ΔΙΚΑΣΤΗΡΙΟΥ (πρώτο τμήμα)
της 12ης Ιουλίου 1973 (
*1
)
Αντικείμενο της υποθέσεως:
α)
Προσφυγή ακυρώσεως:
1)
της αποφάσεως που κοινοποιήθηκε με έγγραφο της 15ης Μαρτίου 1972, με την οποία η Επιτροπή των Ευρωπαϊκών Κοινοτήτων αναγνώρισε στην εν-διαφερομένη, κατ' εφαρμογή του άρθρου 73 του Κανονισμού υπηρεσιακής καταστάσεως των υπαλλήλων, μερική μόνιμη αναπηρία 9 % ύστερα από το ατύχημα που υπέστη στις 3 Ιανουαρίου 1968·
2)
της σιωπηρής απορριπτικής αποφάσεως της διοικήσεως επί της ιεραρχικής προσφυγής που άσκησε η προσφεύγουσα κατά της προαναφερθείσας αποφάσεως με έγγραφο της 12ης Ιουνίου 1972, με αίτημα την ακύρωσή της και τον καθορισμό της μερικής μόνιμης αναπηρίας σε ποσοστό 70 % περίπου ή τουλάχιστον σε 45 %.
β)
Αίτηση περί καθορισμού της μερικής μόνιμης αναπηρίας που επήλθε λόγω του ατυχήματος σε ποσοστό 70 % ή τουλάχιστον σε 45 % ή σε ποσοστό μεταξύ ενός τρίτου και μισού.
γ)
Αίτηση να διαταχθεί η αφαίρεση από τον ατομικό φάκελο της προσφεύγουσας εμπιστευτικής εκθέσεως της υγειονομικής υπηρεσίας της ΕΟΚ, την ο-ποία συνέταξε ο ιατρός Jean François Elens, κατά το μέτρο που η έκθεση αυτή περιλαμβάνει εσφαλμένη διάγνωση, πρόγνωση και ιατροδικαστική γνωμάτευση και στηρίζεται σε λόγους που πλήττουν βαρέως την υπόληψη και την αξιοπρέπειά της.
Διατακτικό της αποφάσεως:
ΤΟ ΔΙΚΑΣΤΗΡΙΟ
Απορρίπτει την προσφυγή.
Πρόταση του γενικού εισαγγελέα:
Πρότεινε στο Δικαστήριο να αποφανθεί επί της ουσίας ότι η προσφυγή κατέστη άνευ αντικειμένου κατά τη διάρκεια της διαδικασίας, κατά το μέτρο που ένα από τα αιτήματα αφορούσε την ακύρωση της αποφάσεως της 15ης Μαρτίου 1972 και της σιωπηρής απορριπτικής αποφάσεως περί αρνήσεως κινήσεως νέας διαδικασίας καθορισμού του ποσοστού μερικής αναπηρίας της προσφεύγουσας. Κατά τα λοιπά, πρότεινε την απόρριψη της προσφυγής ως εν μέρει απαράδεκτης, εν μέρει αβάσιμης προς το παρόν και εν μέρει βάσιμης.
(
*1
)	Γλώσσα διαδικασίας: η ιταλική.